Kurdên Japonyayê
Kurdên Japonyayê, () bi piranî di salên 1990î de ji Tirkiyeyê koç kirine û hejmara wan nêzî 1000 kes e. Li bakurê Tokyoyê, navçeya Warabî dijîn. Ji ber çand û hunera kurdên vê navçeyê, gelê derdorê vê navçeyê wek 'Warabistan' binav kirine. Her sal di Newrozê de çand, huner, muzîk û jiyana xwe nîşan didin japonan.

Rewşa qanûnî 
Piraniya kurdên li Japonyayê ji gundên şivantiyê yên li Başûr-rojhilatê Anatolyayê ne û li herêmên Warabî û Kawaguchi  yên prefektura Saitamayê, li bakurê Tokyoyê dijîn. Warabî, bi taybetî ji aliyê kesên ku bi gel, çand û pirsgirêkên kurdan re eleqedar in, bi nasnavê "Warabistan" nav lê hatiye kirin.

Hin kurd ji bo daxwaza rewşa penaberiyê diçin Japonyayê; binpêkirina mafên mirovan li Tirkiye û Iraqê tînin ziman. Digel vê yekê, heya niha ji ber pergala penaberiyê ya Japonyayê tu kes di serlêdana xwe de serketî nebûye. Digel ku pir kes bi zewaca bi hemwelatiyek Japonî re vîzeyê werdigirin, piraniya wan vîzeyan "Destûra Manê ya Taybet" (在留特別許可 Zairyū Tokubetsu Kyoka) stendine, ku divê her sê mehan carekê were nûkirin dema ku serlêdana penaberiyê an îtirazkirina wan tê lêkolînkirin. Belgefîlma ku derhêneriya wê Masaru Nomoto (野本 大) kiriye, bi sernavê Backdrop Kurdistan (バックドロップ・クルディスタン) têkoşîna qanûnî ya malbateke kurd (malbata Kazankiran, bi japonî カザンキラン, Kazankiran) ji bajarê Mereşê belge kiriye.

Di sala 2015an de, di dema dengdana pêşwext ya ji bo hilbijartinên giştî yên Tirkiyê de, li derveyî balyozxaneya Tirkiyê ya li Tokyoyê di navbera kurd û tirkên li Japonyayê de pevçûn derketibû. Çavkaniyên japonî û kurdî anaşt kirin ku pevçûn dema ku tirkan êrîşî kurdan kir piştî ku ala partiya kurdan a li balyozxaneyê hate nîşandan, dest pê kir.

Herwiha binêre 
 Diyasporaya kurdan
 Kurdên Efxanistanê

Çavkanî 

Japon
Japon